<classify> Azam itakuwa mwenyeji wa Esperance katika pambano la kwanza litakalochezwa Aprili 10 Uwanja wa Chamazi Dar es Salaam kabla ya kurudiana Aprili 19 Tunis, Tunisia.Akizungumza na gazeti hili, Tchetche alisema licha ya kikosi chao kuwa na tofauti kubwa ukilinganisha na misimu miwili iliyopita, lakini bado wana kazi kubwa kuhakikisha wanapambana na kuwatoa Esperance timu ambayo ina uzoefu mkubwa na michuano ya kimataifa ukilinganisha na wao.Hatupo vibaya sana, lakini bado tuna mtihani mkubwa kuhakikisha tunashinda mchezo huo na kusonga mbele kwa sababu wapinzani wetu nao ni bora na kikubwa zaidi wanahitaji mafanikio katika michuano hiyo, alisema Tchetche.Mshambuliaji huyo raia wa Ivory Coast, aliyefunga mabao matatu katika mchezo wa raundi ya kwanza dhidi ya Bidvest Wits ya Afrika Kusini, alisema anajua anaenda kukutana na wachezaji wenye uzoefu mkubwa, hivyo amejipanga kuhakikisha anacheza kwa kiwango cha juu na kuipigania timu yake.Alisema anatambua haitakuwa rahisi kufunga mabao matatu kama ilivyokuwa kwenye mchezo dhidi ya Bidvest Wits, kwa sababu wapinzani wake watakuwa wanamfuatilia kwa karibu, lakini atatumia nafasi hiyo kuwatengenezea wenzake nafasi ili kupata matokeo mazuri.  <topic>: michezo 